ભારતે ગ્લોબલ વોર્મિંગનાં ક્ષેત્રે પોતાનું અર્થસભર પ્રદાન આપવા માટે આ ક્ષેત્રે ઝડપી પગલાં લેવાં પડશે. ગત વર્ષે યોજાયેલી પેરિસ ક્લાયમેટ કોન્ફરન્સમાં ભારતે પોતાનો ક્લાયમેટ એક્શન પ્લાન રજૂ કર્યો છે. જેમાં તેણે જણાવ્યું છે કે તે પોતાનાં કાર્બન ઉત્સર્જનનું પ્રમાણ વર્ષ 2005નાં સ્તરેથી 33થી 35 ટકા ઘટાડશે. ઉપરાંત તેના માટેની તે પ્રણાલી પણ અમલમાં મૂકશે. તેનો મતલબ એ થાય કે દેશમાં 40 ટકા વીજળીનું ઉત્પાદન રિન્યૂએબલ સ્રોતો જેમ કે પવન ઊર્જા અને સૂર્ય ઊર્જા મારફતે થશે. અને 2030માં તમામ ઊર્જાનું ઉત્પાદન આ સ્રોતો મારફતે કરવામાં આવશે.